****

**DRUGO LETNO POROČILO**

**o izvajanju Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020**

**(za leto 2015)**

februar 2017

**Vsebina**

[1 Zakonske podlage 7](#_Toc464807518)

[2 Sklepi Vlade RS 7](#_Toc464807519)

[2.1 Sprejem dodatnih začasnih ukrepov razvojne podpore in Programa HRT 7](#_Toc464807520)

[2.2 Spremembe dodatnih začasnih ukrepov razvojne podpore in Programa HRT 9](#_Toc464807521)

[3 Socio-ekonomski kazalniki občin problemskega območja Hrastnik, Radeče, Trbovlje 11](#_Toc464807522)

[3.1 Stopnja registrirane brezposelnosti 17](#_Toc464807523)

[4 Izvajanje instrumentov in ukrepov 19](#_Toc464807524)

[4.1 Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018 19](#_Toc464807525)

[4.1.1 Instrument 1: Podjetno v svet podjetništva 19](#_Toc464807526)

[4.1.2 Instrument 2: Finančne spodbude za novonastala podjetja 21](#_Toc464807527)

[4.1.3 Instrument 3: Javni razpis za sofinanciranje začetnih investicij podjetij in ustvarjanja novih delovnih mest na območju občin Hrastnik, Radeče inTrbovlje 22](#_Toc464807528)

[4.1.4 Instrument 4: Program Radeče papir 23](#_Toc464807529)

[4.1.5 Instrument 5: Koordinacija, promocija in skrbnik programa 23](#_Toc464807530)

[4.2 Ukrep 2: Povračilo plačanih prispevkov delodajalca za socialno varnost 24](#_Toc464807531)

[4.3 Ukrep 3: Davčne olajšave za zaposlovanje in investiranje 26](#_Toc464807532)

[4.4 Ukrep 4: spodbude za trajnostni razvoj podeželja iz Programa razvoja podeželja 2014-2020 28](#_Toc464807533)

[4.5 Ukrep 5: prometna infrastruktura 29](#_Toc464807534)

[4.6 Ukrep 6: energetska infrastruktura 31](#_Toc464807535)

[4.7 Ukrep 7: seznanitev z urejanjem javne infrastrukture in prenosi državnega premoženja iz države na občine 31](#_Toc464807536)

[5 Vmesno vrednotenje Programa HRT 33](#_Toc464807537)

Povzetek

Vlada RS je sprejela sklep o dodatnih začasnih ukrepih razvojne podpore za problemsko območje z visoko brezposelnostjo območje občin Hrastnik, Radeče, Trbovlje in izvajanje Programa spodbujanja konkurenčnosti in ukrepov razvojne podpore območju občin Hrastnik, Radeče in Trbovlje, na 19. redni seji dne 25.7.2013 (sklep Vlade št. 00726-19/2013/7).

Vlada Republike Slovenije je sprejela Sklep o dodatnih začasnih ukrepih razvojne podpore za problemska območja z visoko brezposelnostjo št. 00726-14/2016/5 z dne 19. 5. 2016 (Uradni list RS, št. 36/16). V okviru tega je naveden Ukrep 1: Program spodbujanja konkurenčnosti problemskega območja z visoko brezposelnostjo. Z omenjenim sklepom je Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018 podaljšan do leta 2020. Vlada Republike Slovenije je dne 23.6.2016 sprejela Spremembe Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, sklep Vlade RS št. 30301-4/2016/6. S spremembami Programa spodbujanja konkurenčnosti za območje občin Hrastnik, Radeče in Trbovlje v obdobju 2013-2020, se predlagani instrumenti vsebinsko usklajujejo z instrumenti ukrepa št. 1- Program spodbujanja konkurenčnosti problemskega območja z visoko brezposelnostjo Sklepa o dodatnih začasnih ukrepih razvojne podpore za problemska območja z visoko brezposelnostjo, ki ga je sprejela Vlada št. 00726-14/2016/5 z dne 19. 05. 2016 (Uradni list RS, št. 36/16).

V skladu s četrtim odstavkom 9. člena Uredbe o izvajanju ukrepov endogene regionalne politike (Uradni list RS, št. 16/13 in 78/15) je MGRT dolžan Vladi RS posredovati letna poročila o izvajanju dodatnih začasnih ukrepov razvojne podpore. Drugo letno poročilo o izvajanju Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 se nanaša na leto 2015, vključene pa so tudi informacije o izvajanju iz predhodnega poročila in deloma tudi informacije o izvajanju ukrepov v letu 2016 (obdobje od januarja do oktobra 2016). Bolj detajlno bodo informacije o izvajanju ukrepov za leto 2016 prikazane v tretjem letnem poročilu, ki ga je MGRT dolžan pripraviti v letu 2017.

Podajamo kratek pregled statusa izvajanja posameznih instrumentov in ukrepov, podrobnejši pa je predstavljen v nadaljevanju poročila:

| **Instrument oz. ukrep** | **Institucija odgovorna za izvedbo** | **Status izvajanja** |
| --- | --- | --- |
| 1. **Programu spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018** |  | ukrep se izvaja |
| * Instrument 1: podjetno v svet podjetništva (PVSP) HRT | RCR Zagorje (do 27.7.2016) , RRA Posavje | instrument se izvaja |
| * Instrument 2: finančne spodbude za novonastala podjetja | MGRT in Slovenski podjetniški sklad | instrument se izvaja |
| * Instrument 3: investicije v razvoj | MGRT | instrument se izvaja |
| * Instrument 4: Radeče papir | MGRT | vloga je bila zavrnjena, instrument ni več relevanten |
| * Instrument 5: koordinacija, promocija in skrbnik programa | MGRT v sodelovanju z RCR Zagorje (do 27.7.2016), RRA Zasavje (od 29.7.2016 dalje) in RRA Posavje | instrument se izvaja |
| 1. **Ukrep 2:** povračilo plačanih prispevkov delodajalca za socialno varnost | Ministrstvo za delo, družino, socialne zadeve in enake možnosti ter Zavod RS za zaposlovanje | ukrep se izvaja |
| 1. **Ukrep 3:** davčne olajšave za zaposlovanje in investiranje | MGRT v sodelovanju s Finančno upravo RS | ukrep se izvaja |
| 1. **Ukrep 4:** spodbude za trajnostni razvoj podeželja iz Programa razvoja podeželja 2014-2020 | Ministrstva za kmetijstvo, gozdarstvo in prehrano | ukrep se izvaja |
| 1. **Ukrep 5:** prometna infrastruktura | Ministrstvo za infrastrukturo | ukrep se izvaja |
| 1. **Ukrep 6:** energetska infrastruktura | Ministrstvo za infrastrukturo | ukrep ni več relevanten |
| 1. **Ukrep 7:** seznanitev z urejanjem javne infrastrukture in prenosi državnega premoženja iz države na občine | občine Hrastnik, Radeče in Trbovlje | ukrep je v fazi priprave |

Socialno – ekonomski položaj se je v obdobju 2013 -2016 v občinah problemskega območja Hrastnik, Radeče in Trbovlje relativno izboljšal. Registrirana stopnja brezposelnosti, ki je bila zelo visoka v l. 2013 in je presegala 17%, kar je bila podlaga za sprejetje Programa, se je v proučevanem obdobju znižala. Kljub vsemu še vedno ostaja problematična predvsem dolgotrajna brezposelnost oseb (daljša od 12 mesecev), starejših od 50 let in tistih z nižjo stopnjo izobrazbe. Čeprav trend zmanjševanja števila prebivalcev v navedenih občinah ni spodbuden, pa je spodbudno to, da se povečuje število prebivalcev z visokošolsko izobrazbo in zmanjšuje se število registriranih brezposelnih oseb v starosti 15 do 29 let, predvsem v občinah Hrastnik in Radeče.

Glede na razpoložljive uradne podatke SURS za obdobje 2012-2014 se kaže rahel pozitiven trend v naraščajočem obsegu investicij v osnovna sredstva s strani podjetij v problemskem območju, kar kaže na investicijsko dejavnost podjetij, katere pozitivne rezultate na poslovanje lahko pričakujemo v prihodnjih letih. Pozitivno je tudi, da se je ustvarjena neto dodana vrednost podjetij v občinah Hrastnik in Radeče v l. 2015 povečala glede na predhodno leto, medtem ko so v občini Trbovlje beležili upad. V primerjavi vseh treh občin, občina Trbovlje beleži najvišjo povprečno bruto mesečno plačo, vendar pa obe preostali občini beležita njeno rahlo rast v l. 2015.

V skladu s Programom spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018, je bila predvidena izvedba vmesnega vrednotenja v letu 2016. Vmesno vrednotenje je za obdobje od 25.7.2013 do 31.3.2016 izvedlo podjetje MK projekt, d.o.o., Rogaška cesta 25, Šmarje pri Jelšah. Na koncu Poročila je podan povzetek priporočil za izboljšanje Programa.

# Zakonske podlage

Zakonska podlaga za pripravo Programa spodbujanja konkurenčnosti in ukrepov razvojne podpore območju občin Hrastnik, Radeče in Trbovlje (v nadaljnjem besedilu: program) je Zakon o spodbujanju skladnega regionalnega razvoja-ZSRR-2 (Uradni list RS, št. 20/11, 57/12 in 46/16), ki v 25., 27. in 28. členu določa problemska območja z visoko brezposelnostjo. To so območja, na katerih se zaradi notranjih strukturnih problemov ali zunanjih vplivov gospodarske razmere tako poslabšajo, da stopnja registrirane brezposelnosti doseže kritično mejo. Problemska območja so deležna dodatnih začasnih ukrepov razvojne podpore, ki jih sprejme Vlada Republike Slovenije.

Podrobneje so način identifikacije območij in dodatni začasni ukrepi razvojne podpore določeni v 8. do 10. členu Uredbe o spremembah in dopolnitvah Uredbe o izvajanju ukrepov endogene regionalne politike (Uradni list RS, št. 78/15). Poslabšanje gospodarskih razmer na območju ugotavlja ministrstvo na ravni upravnih enot. Šteje se, da so se gospodarske razmere na določenem območju poslabšale do stopnje, ko registrirana brezposelnost doseže kritično mejo, če je stopnja registrirane brezposelnosti v upravni enoti najmanj tri zaporedne mesece 17,0-odstotna ali višja**.** Problemsko območje z visoko brezposelnostjo se lahko določi ožje ali širše od območja upravne enote, v kateri je stopnja brezposelnosti presegla kritično mejo, mora pa biti strnjeno območje enega ali več naselij, na katerem živi najmanj 20 000 prebivalcev. Na podlagi strokovne analize razvojnih problemov ga določi vlada s sklepom, ki ga objavi v Uradnem listu Republike Slovenije. Strokovno analizo razvojnih problemov pripravi ministrstvo v sodelovanju z regionalno razvojno agencijo in razvojnimi institucijami, ki delujejo na območju.

Skupaj s programom sprejme vlada tudi druge dodatne začasne ukrepe razvojne podpore z okvirnim finančnim in časovnim ovrednotenjem, ki so nujni za odpravo ključnih razvojnih ovir in razvojno aktiviranje območja na podlagi njegovih primerjalnih prednosti. Financirajo jih pristojna ministrstva iz svojih proračunskih postavk. Sprejmejo se ukrepi, ki so sklenjena celota s programom in so nujno potrebni za doseganje zastavljenih ciljev.

# Sklepi Vlade RS

## Sprejem dodatnih začasnih ukrepov razvojne podpore in Programa HRT

Vlada RS je sprejela sklep o dodatnih začasnih ukrepih razvojne podpore za problemsko območje z visoko brezposelnostjo območje občin Hrastnik, Radeče, Trbovlje in izvajanje Programa spodbujanja konkurenčnosti in ukrepov razvojne podpore območju občin Hrastnik, Radeče, Trbovlje, na 19. redni seji dne 25.7.2013 (sklep Vlade št. 00726-19/2013/7).

* Poleg instrumentov opredeljenih v samem **Programu spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018** (podjetno v svet podjetništva HRT, finančne spodbude za novonastala podjetja, investicije v razvoj: MSP in velika podjetja, program Radeče papir in koordinacija, promocija in skrbnik programa) so predvideni tudi naslednji ukrepi:
* **ukrep 2:** povračilo plačanih prispevkov delodajalca za socialno varnost na podlagi 27. člena ZSRR-2, ki ga izvede Ministrstvo za delo, družino, socialne zadeve in enake možnosti oz. Zavod RS za zaposlovanje;
* **ukrep 3:** davčne olajšave za zaposlovanje in investiranje na podlagi 28. člena ZSRR-2, izvedba je v pristojnosti (sedanje) Finančne uprave Republike Slovenije in v sodelovanju z MGRT;
* **ukrep 4:** spodbude za trajnostni razvoj podeželja iz Programa razvoja podeželja 2014-2020, izvedba v pristojnosti (sedanjega) Ministrstva za kmetijstvo, gozdarstvo in prehrano;
* **ukrep 5:** prometna infrastruktura, izvedba (sedanje) Ministrstvo za infrastrukturo;
* **ukrep 6:** energetska infrastruktura, izvedba v pristojnosti (sedanje) Ministrstvo za infrastrukturo ( v zvezi s tem je Vlada naložila ministru, pristojnemu za infrastrukturo in prostor, da do 31.7.2013 imenuje delovno skupino, ki bo v pomoč Vladi Republike Slovenije pri odločanju o prestrukturiranju energetike v Zasavju, in da do 31.12.2013 pripravi predlog srednje- in dolgoročnega načrta o prestrukturiranju energetike v Zasavju). Ministrstvo za infrastrukturo je predlagalo odpravo sklepa Vlade o pripravi načrta prestrukturiranja energetike v Zasavju, zato je Vlada RS na seji dne 13.11.2014 sprejela razveljavitev sklepa;razveljavi se 4. točka Sklepa Vlade Republike Slovenije, št. 00726-19/2013/7 z dne 25. 7. 2013).
* **ukrep 7:** seznanitev z urejanjem javne infrastrukture in prenosi državnega premoženja iz države na občine, izvedba v pristojnosti občin Hrastnik, Radeče in Trbovlje.

Tabela : Finančna konstrukcija Programa HRT 2013-2018 kot je bil sprejet na seji Vlade dne 25.7.2013

|  |  |  |  |  |  |  |  |
| --- | --- | --- | --- | --- | --- | --- | --- |
| **Instrument** | **2013** | **2014** | **2015** | **2016** | **2017** | **2018** | **SKUPAJ** |
| 1. PVSP HRT | 124.920,00 | 374.760,00 | 374.760,00 | 374.760,00 | 374.760,00 | 374.760,00 | 1.998.720,00 |
| 2. Finančne spodbude za novonastala podjetja |  | 800.000,00 | 800.000,00 | 800.000,00 | 600.000,00 | 600.000,00 | 3.600.000,00 |
| 3. Investicije v razvoj |  | 1.500.000,00 | 1.428.985,00 | 500.000,00 | 500.000,00 | 415.070,00 | 4.344.055,00 |
| 4. Radeče papir | 1.500.000,00 | 1.500.000,00 |  |  |  |  | 3.000.000,00 |
| 5. Koordinacija, promocija in skrbnik programa | 19.225,00 | 76.500,00 | 76.500,00 | 106.000,00 | 76.500,00 | 76.500,00 | 431.225,00 |
| **Skupaj** | 1.644.145,00 | 4.251.260,00 | 2.680.245,00 | 1.780.760,00 | 1.551.260,00 | 1.466.330,00 | 13.374.000,00 |

## Spremembe dodatnih začasnih ukrepov razvojne podpore in Programa HRT

Vlada Republike Slovenije je sprejela Sklep o dodatnih začasnih ukrepih razvojne podpore za problemska območja z visoko brezposelnostjo št. 00726-14/2016/5 z dne 19. 5. 2016 (Uradni list RS, št. 36/16). V okviru tega je naveden Ukrep 1: Program spodbujanja konkurenčnosti problemskega območja z visoko brezposelnostjo. Z omenjenim sklepom je Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018 podaljšan do leta 2020.

Vlada Republike Slovenije je dne 23.6.2016 sprejela Spremembe Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, sklep Vlade RS št. 30301-4/2016/6. S spremembami Programa spodbujanja konkurenčnosti za območje občin Hrastnik, Radeče in Trbovlje v obdobju 2013-2020, se predlagani instrumenti vsebinsko usklajujejo z instrumenti ukrepa št. 1- Program spodbujanja konkurenčnosti problemskega območja z visoko brezposelnostjo Sklepa o dodatnih začasnih ukrepih razvojne podpore za problemska območja z visoko brezposelnostjo, ki ga je sprejela Vlada št. 00726-14/2016/5 z dne 19. 05. 2016 (Uradni list RS, št. 36/16).

Program spodbujanja konkurenčnosti za območje občin Hrastnik, Radeče in Trbovlje v obdobju 2013-2020 vključuje naslednje instrumente, ki se sicer izvajajo v vseh problemskih območjih z visoko brezposelnostjo:

* Instrument 1: Subvencije za spodbujanje investicij
* Instrument 2: Ugodni razvojni krediti za investicije
* Instrument 3: Subvencije za zagon podjetij
* Instrument 4: Mikrokrediti
* Instrument 5: Promocija območja, privabljanje tujih in domačih investitorjev ter izvajanje programa
* Instrument 6: Podjetno v svet podjetništva Hrastnik, Radeče, Trbovlje (PVSP HRT), gre za regijsko specifičen instrument.

**Tabela 2: Finančna konstrukcija Programa HRT 2013-2020 kot je bil sprejet na seji Vlade dne 23.6.2016**

Tabela 2: Finančna konstrukcija Programa HRT 2013-2020 kot je bil sprejet na seji Vlade dne 23.6.2016

V skladu s četrtim odstavkom 9. člena Uredbe o izvajanju ukrepov endogene regionalne politike (Uradni list RS, št. 16/13 in 78/15) je MGRT dolžan Vladi RS posredovati letna poročila o izvajanju dodatnih začasnih ukrepov razvojne podpore. Drugo letno poročilo o izvajanju Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 se nanaša na leto 2015, vključene pa so tudi informacije o izvajanju iz predhodnega poročila in deloma tudi informacije o izvajanju ukrepov v letu 2016 (obdobje od januarja do oktobra 2016). Bolj detajlno bodo informacije o izvajanju ukrepov za leto 2016 prikazane v tretjem letnem poročilu, ki ga je MGRT dolžan pripraviti v letu 2017.

Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018 se je začel izvajati šele v letu 2014 z objavo javnega razpisa za sofinanciranje začetnih investicij podjetij in ustvarjanja novih delovnih mest na območju občin Hrastnik, Radeče in Trbovlje, ki ga je MGRT objavil v letu 2014 za obdobje 2014-2015 in aktivnostmi promocije, koordinacije in skrbništvo programa, ki sta ga izvajali obe pristojni regionalni razvojni agenciji, RRA Posavje za občino Radeče in RCR d.o.o. za občini Hrastnik in Trbovlje. Obe agenciji sta v letu 2015 tudi začeli izvajati instrument PVSP HRT. V letu 2015 je Slovenski podjetniški sklad objavil javni razpis Spodbude za zagon podjetij v problemskih območjih z visoko brezposelnostjo. MGRT ( oz. njegove izvajalske institucije) je bil edini izvajalec v okviru Ukrepa 1: Program spodbujanja konkurenčnosti HRT in v okviru tega instrumentov, ki so se neposredno financirali iz proračuna RS). Kot izhaja iz tabele 2 je bila realizacija instrumentov v l. 2014 v višini 602.031 EUR, v letu 2015 pa 1.593.307 EUR (izključno sredstva proračuna).

MDDSZ oz. Zavod RS za zaposlovanje sta izvajala ukrep 2 povračilo plačanih prispevkov, MF-FURS pa je bil, v sodelovanju z MGRT, izvajalec ukrepa 3: davčne olajšave za zaposlovanje in investiranje. V l. 2015 so se začele priprave na začetek izvajanja ukrepa 4: spodbude za trajnostni razvoj podeželja iz Programa razvoja podeželja 2014 – 2020 (MKGP), ukrep 5: prometna infrastruktura, ki je v pristojnosti MZI se je v l. 2015 izvedel samo v višini 1.239,00 EUR in daleč odstopa od višine sredstev načrtovanih v prvotnem programu. Ukrep 6: energetska infrastruktura je bil na podlagi sklepa Vlade RS razveljavljen in ni več relevanten. Podrobnejša predstavitev izvajanja ukrepov je podana v nadaljevanju Poročila.

# Socio-ekonomski kazalniki občin problemskega območja Hrastnik, Radeče, Trbovlje

Tabela : Število prebivalcev v občinah problemskega območja v obdobju 2013-2016

|  |  |  |  |  |
| --- | --- | --- | --- | --- |
| **Število prebivalcev** | 2013 | 2014 | 2015 | 2016 |
| Občina Trbovlje | 16.888 | 16.628 | 16.490 | 16.339 |
| Občina Hrastnik | 9.713 | 9.580 | 9.440 | 9.316 |
| Občina Radeče | 4.396 | 4.332 | 4.282 | 4.279 |
| Zasavska regija | 43.502 | 42.983 | 57.711 | 57.404 |
| Spodnjeposavska regija | 70.211 | 69.958 | 75.619 | 75.711 |
| Slovenija | 2.058.821 | 2.061.085 | 2.062.874 | 2.064.188 |

VIR: Statistični urad Republike Slovenije, SURS, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Iz zgornjih podatkov je razvidno, da se število prebivalcev v občinah problemskega območja od leta 2013 dalje zmanjšuje.

Tabela : Število prebivalcev z visokošolsko izobrazbo v občinah problemskega območja v obdobju 2013-2015

|  |  |  |  |
| --- | --- | --- | --- |
| **Št. preb. z visokošolsko izobrazbo** | 2013 | 2014 | 2015 |
| Občina Trbovlje | 2.396 | 2.454 | 2.515 |
| Občina Hrastnik | 1.107 | 1.154 | 1.193 |
| Občina Radeče | 542 | 579 | 600 |
| Zasavska regija | 5.716 | 5.964 | 8.346 |
| Spodnjeposavska regija | 9.266 | 9.812 | 11.026 |
| Slovenija | 341.912 | 361.637 | 374.941 |

VIR:Statistični urad Republike Slovenije, SURS, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

V občinah problemskega območja se število prebivalcev z visokošolsko stopnjo izobrazbe povečuje v obdobju 2013-2015.

Tabela : Število registriranih brezposelnih oseb v občinah problemskega območja v obdobju 2013-2016

|  |  |  |  |  |
| --- | --- | --- | --- | --- |
| **Število registriranih brezposelnih oseb** | 2013 | 2014 | 2015 | 2016 |
| Občina Trbovlje | 1.416 | 1.507 | 1.460 | 1.355 |
| Občina Hrastnik | 740 | 789 | 722 | 641 |
| Občina Radeče | 395 | 318 | 246 | 226 |
| Zasavska regija | 3.140 | 3.437 | 4.014 | 3.615 |
| Spodnjeposavska regija | 4.656 | 4.660 | 4.531 | 4.290 |
| Slovenija | 118.576 | 119.670 | 112.385 | 102.289 |

VIR: Zavod RS za zaposlovanje, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Število registriranih brezposelnih oseb se v občinah problemskega območja zmanjšuje od leta 2013 dalje.

Tabela : Stopnja registriranih brezposelnih oseb v občinah problemskega območja v obdobju 2013-2016, v %

|  |  |  |  |  |
| --- | --- | --- | --- | --- |
| Stopnja registriranih brezposelnih oseb | 2013 | 2014 | 2015 | 2016 |
| Občina Trbovlje | 19,5 | 20,9 | 20,3 | 19,1 |
| Občina Hrastnik | 17,8 | 19,1 | 18,0 | 15,9 |
| Občina Radeče | 19,7 | 16,1 | 12,6 | 11,5 |
| Zasavska regija | 16,4 | 18,0 | 15,4 | 14,0 |
| Spodnjeposavska regija | 14,4 | 14,5 | 13,2 | 12,5 |
| Slovenija | 13,0 | 13,0 | 12,3 | 11,1 |

VIR: Zavod RS za zaposlovanje, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Podobno kot pri absolutnih podatkih o številu brezposelnih oseb, se tudi stopnja registrirane brezposelnosti v občinah problemskega območja od leta 2013 zmanjšuje.

Tabela : Število registriranih dolgotrajno brezposelnih oseb, vsaj 12 mesecev, v občinah problemskega območja v obdobju 2013-2016

|  |  |  |  |  |
| --- | --- | --- | --- | --- |
| **Število registriranih dolgotrajno brezposelnih oseb, vsaj 12 mesecev** | 2013 | 2014 | 2015 | 2016 |
| Občina Trbovlje | 709 | 769 | 812 | 759 |
| Občina Hrastnik | 382 | 435 | 414 | 379 |
| Občina Radeče | 239 | 195 | 138 | 127 |
| Zasavska regija | 1.563 | 1.745 | 2.242 | 2.055 |
| Spodnjeposavska regija | 2.527 | 2557 | 2.635 | 2.551 |
| Slovenija | 54.418 | 59.947 | 59.947 | 56.068 |

VIR: Zavod RS za zaposlovanje, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Gibanje števila registriranih dolgotrajno brezposelnih oseb, ki so na Zavodu za zaposlovanje prijavljeni več kot 12 mesecev, je bilo v občinah Trbovlje in Hrastnik precej spremenljivo, medtem ko je v občini Radeče opaziti trend upadanja od leta 2013 dalje.

Tabela : Število registriranih brezposelnih oseb starejših od 50 let v občinah problemskega območja v obdobju 2013-2016

|  |  |  |  |  |
| --- | --- | --- | --- | --- |
| **Število registriranih brezposelnih oseb starejših od 50 let** | 2013 | 2014 | 2015 | 2016 |
| Občina Trbovlje | 418 | 427 | 430 | 460 |
| Občina Hrastnik | 189 | 203 | 192 | 194 |
| Občina Radeče | 139 | 104 | 78 | 81 |
| Zasavska regija | 887 | 922 | 1.145 | 1.216 |
| Spodnjeposavska regija | 1.580 | 1.436 | 1.470 | 1.580 |
| Slovenija | 39.491 | 37.640 | 36.841 | 36.788 |

VIR: Zavod RS za zaposlovanje, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Gibanje števila registriranih dolgotrajno brezposelnih oseb starih nad 50 let je bilo v obdobju 2013-2016 precej spremenljivo.

Tabela : Število registriranih brezposelnih oseb v starosti 15-29 let v občinah problemskega območja v obdobju 2013-2016

|  |  |  |  |  |
| --- | --- | --- | --- | --- |
| **Število registriranih brezposelnih oseb v starosti 15-29 let** | 2013 | 2014 | 2015 | 2016 |
| Občina Trbovlje | 383 | 455 | 406 | 311 |
| Občina Hrastnik | 255 | 241 | 206 | 157 |
| Občina Radeče | 84 | 77 | 63 | 50 |
| Zasavska regija | 933 | 1.051 | 1.126 | 838 |
| Spodnjeposavska regija | 1.080 | 1.259 | 1.086 | 902 |
| Slovenija | 27.645 | 30.329 | 26.436 | 21538 |

VIR: Statistični urad Republike Slovenije, SURS, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Število registriranih brezposelnih oseb v starosti 15-29 let v občinah problemskega območja se je v obdobju 2013-2016 zmanjševalo v občinah Hrastnik in Radeče, medtem ko je v občini Trbovlje precej nihalo.

Tabela : Število zaposlenih v občinah problemskega območja v obdobju 2013-2016

|  |  |  |  |  |
| --- | --- | --- | --- | --- |
| **Število zaposlenih** | 2013 | 2014 | 2015 | 2016 |
| Občina Trbovlje | 3.912 | 3.727 | 3.588 | 3.524 |
| Občina Hrastnik | 2.066 | 2.056 | 2.034 | 2.045 |
| Občina Radeče | 677 | 736 | 823 | 821 |
| Zasavska regija | 9.842 | 9.385 | 11.997 | 1.2017 |
| Spodnjeposavska regija | 18.194 | 18.359 | 19.358 | 1.9962 |
| Slovenija | 700.291 | 703.992 | 712.748 | 730.635 |

VIR: Statistični urad Republike Slovenije, SURS, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Število zaposlenih v občinah problemskega območja je bilo v obdobju 2013-2016 spremenljivo, v splošnem pa se je zmanjševalo.

Tabela : Povprečna bruto mesečna plača v občinah problemskega območja v obdobju 2013-2015, v EUR

|  |  |  |  |
| --- | --- | --- | --- |
| **Povprečna bruto mesečna plača v EUR** | 2013 | 2014 | 2015 |
| Občina Trbovlje | 1.580,03 | 1.562,67 | 1.558,06 |
| Občina Hrastnik | 1.311,36 | 1.311,53 | 1.342,35 |
| Občina Radeče | 1.301,49 | 1.301,64 | 1.320,5 |
| Zasavska regija | 1.414,36 | 1.409,93 | 1.378,79 |
| Spodnjeposavska regija | 1.415,44 | 1.435,01 | 1.445,78 |
| Slovenija | 1.523,18 | 1.540,25 | 1.555,89 |

VIR:Statistični urad Republike Slovenije, SURS, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Najvišjo povprečno bruto mesečno plačo beležijo v občini Trbovlje, sicer pa v vseh treh občinah ostaja na praktično enakem nivoju, le v l. 2015 se je v občinah Hrastnik in Radeče nekoliko povečala.

Tabela : Število podjetij v občinah problemskega območja v obdobju 2012-2014

|  |  |  |  |
| --- | --- | --- | --- |
| **Število podjetij** | 2012 | 2013 | 2014 |
| Občina Trbovlje | 1.036 | 1.030 | 1.031 |
| Občina Hrastnik | 493 | 486 | 500 |
| Občina Radeče | 292 | 312 | 316 |
| Zasavska regija | 2.553 | 2.609 | 2.637 |
| Spodnjeposavska regija | 4.927 | 5.210 | 5.293 |
| Slovenija | 173.305 | 182.089 | 186.433 |

VIR: Statistični urad Republike Slovenije, SURS, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Število podjetij se je v obdobju 2012-2014 povečevalo samo v občini Radeče, medtem ko se je v obeh preostalih občinah spreminjalo.

Tabela : Prihodki podjetij v občinah problemskega območja v obdobju 2012-2014 (v 1000 EUR)

|  |  |  |  |
| --- | --- | --- | --- |
| **Prihodki podjetij (v 1000 EUR)** | 2012 | 2013 | 2014 |
| Občina Trbovlje | 351.716 | 317.528 | 307.464 |
| Občina Hrastnik | 127.247 | 128.807 | 123.820 |
| Občina Radeče | 46.829 | 40.084 | 58.313 |
| Zasavska regija | 810.821 | 768.467 | 744.714 |
| Spodnjeposavska regija | 3.172.289 | 2.934.390 | 3.031.201 |
| Slovenija | 90.754.575 | 90.625.516 | 93.571.789 |

VIR:Statistični urad Republike Slovenije, SURS, 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Največ prihodkov ustvarjajo podjetja iz občine Trbovlje, se je pa njihova višina v obdobju 2012-2014 zniževala, medtem ko je višina ustvarjenih prihodkov podjetij v občinah Hrastnik in Radeče nihala.

Tabela : Investicije v osnovna sredstva podjetij v občinah problemskega območja v obdobju 2012-2014 (v 1000 EUR)

|  |  |  |  |
| --- | --- | --- | --- |
| **Investicije v osnovna sredstva (v 1000 EUR)** | 2012 | 2013 | 2014 |
| Občina Trbovlje | 13.916 | 10.192 | 21.056 |
| Občina Hrastnik | 10.978 | 16.474 | 17.207 |
| Občina Radeče | 3.971 | 2.060 | 6.272 |
| Zasavska regija | 42.038 | 41.988 | 59.323 |
| Spodnjeposavska regija | 166.754 | 145.368 | 172.166 |
| Slovenija | 4.824.879 | 4.607.975 | 4.990.443 |

VIR:  Statistični urad Republike Slovenije, SURS, 2016

Največji obseg investicij v osnovna sredstva so realizirala podjetja iz občine Trbovlje, kjer se je obseg investicij močno povečal v letu 2014 glede na leto 2013. Tudi podjetja v preostalih dveh občinah so beležila povečan obseg investicij v letu 2015 glede na predhodno leto.

Tabela : Neto dodana vrednost podjetij v občinah problemskega območja v obdobju 2013-2015 (v 1000 EUR)

|  |  |  |  |
| --- | --- | --- | --- |
| **Neto dodana vrednost (v 1000 EUR)** | 2013 | 2014 | 2015 |
| Občina Trbovlje | 62.253 | 64.418 | 54.612 |
| Občina Hrastnik | 41.377 | 41.090 | 45.936 |
| Občina Radeče | 9.622 | 7.582 | 9.760 |
| Zasavska regija | 227.744 | 236.525 | 232.436 |
| Spodnjeposavska regija | 403.873 | 433.832 | 427.433 |
| Slovenija | 16.612.199 | 17.286.554 | 18.293.537 |

VIR: Agencija Republike Slovenije za javnopravne evidence in storitve, AJPES 2016, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Najvišjo neto dodano vrednost so ustvarila podjetja iz občine Trbovlje, ki pa so, glede na podjetja iz občin Hrastnik in Radeče, beležila upad ustvarjene dodane vrednosti v letu 2015 napram predhodnim letom.

## Stopnja registrirane brezposelnosti

Problemsko območje z visoko brezposelnostjo je lahko le strnjeno območje več občin, na katerem živi najmanj 20.000 prebivalcev. Šteje se, da so se gospodarske razmere na določenem območju poslabšale do stopnje, ko registrirana brezposelnost doseže kritično mejo, če je stopnja registrirane brezposelnosti v upravni enoti najmanj tri zaporedne mesece 17,0-odstotna ali višja.

Tabela : Stopnja registrirane brezposelnosti v Občinah, Hrastnik, Radeče, Trbovlje, v %

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | 2012\* | 2013\* | | 2016 | | |
|  |  | UE | december | januar | februar | maj | junij | julij |
| Spol - SKUPAJ | Hrastnik | Hrastnik | 17,7 | 18,2 | 18,4 | 15,9 | 15,6 | 15,9 |
| Radeče | Laško | 19,0 | 19,3 | 19,4 | 11,5 | 10,6 | 10,8 |
| Trbovlje | Trbovlje | 18,7 | 19,4 | 19,4 | 19,1 | 18,5 | 18,8 |

Opombe- \* statistični podatki, ki so bili podlaga za pripravo Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018

Vir: Zavod RS za zaposlovanje, Statistični urad RS

Kot izhaja iz zgornje tabele je stopnja registrirane brezposelnosti v vseh treh občinah problemskega območja znašala prek 17,0% v času nastajanja Programa. V obdobju maj-julij 2016, se je stopnja registrirane brezposelnosti, v primerjavi z letom 2013 znižala v vseh treh občinah problemskega območja.

Tabela : Registrirane brezposelne osebe, glede na dolžino trajanja brezposelnosti, starostno strukturo in stopnjo izobrazbe v obdobju julij- avgust 2016

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | avgust 2016 | | | | | | | |
| Občina | Registrirane brezposelne osebe skupaj | ženske | dolgotrajno brezposelni | stari 15-29 let | stari 50 let ali več | 1+2 OŠ ali manj | 3+4+5 srednješol. Izobrazba | 6+7+8 višje-, viosko- šol izobraž. |
| Radeče | 215 | 116 | 126 | 43 | 84 | 68 | 119 | 28 |
| Hrastnik | 607 | 313 | 345 | 138 | 183 | 202 | 320 | 85 |
| Trbovlje | 1328 | 643 | 738 | 297 | 456 | 391 | 743 | 194 |
|  | Julij 2016 | | | | | | | |
| Občina | Registrirane brezposelne osebe skupaj | ženske | dolgotrajno brezposelni | stari 15-29 let | stari 50 let ali več | 1+2 OŠ ali manj | 3+4+5 srednješol. Izobrazba | 6+7+8 višje-, viosko- šol izobraž. |
| Radeče | 212 | 112 | 128 | 44 | 85 | 69 | 117 | 26 |
| Hrastnik | 634 | 326 | 361 | 148 | 193 | 209 | 343 | 82 |
| Trbovlje | 1324 | 641 | 750 | 294 | 462 | 385 | 756 | 183 |

Vir: Mesečne informacije, avgust in julij 2016 , Zavod RS za zaposlovanje

Analiza brezposelnosti po strukturi pokaže na velik delež dolgotrajno brezposelnih (več kot 50%) v strukturi registriranih brezposelnih oseb. Delež žensk se giblje okoli 50% v strukturi registriranih brezposelnih. Glede na starost brezposelnih oseb je problematika brezposelnosti tako med mladimi (15- 29 let) kot tudi starejšimi (50 let ali več). Glede na izobrazbeno strukturo pa med registriranimi brezposelnimi osebami prevladujejo tisti s srednješolsko izobrazbo ali manj.

# Izvajanje instrumentov in ukrepov

## Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018

### Instrument 1: Podjetno v svet podjetništva

Cilj PVSP HRT je ustvariti nova delovna mesta in povečati zaposlovanje ter zagon novih inovativnih podjetij, do konca izvajanja Programa je predvidena vključitev 160 oseb.

Cilj usposabljanja vsakega posameznika je, da v obdobju enega leta po zaključku usposabljanja ustanovi lastno podjetje in se v njem zaposli oz. se samozaposli. Udeleženci v PVSP HRT so osebe s stalnim bivališčem v občinah problemskega območja Hrastnik, Radeče in Trbovlje, vpisane v evidenco brezposelnih oseb, ne glede na starost in stopnjo izobrazbe, s poslovno idejo in izkazanim interesom za razvoj in uresničitev poslovne ideje ali idej, s katerimi bodo kandidirale na javnem pozivu, ki ga izvedeta RCR d.o.o. in RRA Posavje. Natančnejši vstopni pogoji bodo določeni v javnem pozivu.

Status: instrument se izvaja

Izbor vključenih posameznikov v PVSP HRT je potekal na podlagi javnih pozivov, ki sta jih pripravili in objavili pristojni izvajalski instituciji za izvajanje Instrumenta 1 in sicer RCR d.o.o. (za vključitev upravičencev na območju občine Hrastnik in občine Trbovlje) ter RRA Posavje (za vključitev upravičencev na območju občine Radeče).

Izvajanje instrumenta se je financiralo iz proračunske postavke št. 989110 - Dodatni ukrepi za problemska območja, NRP št. 2130-14-8202 in na podlagi Mnenja Ministrstva za finance o shemi ''de minimis'' pomoči ''Podjetno v svet podjetništva v okviru Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013-2018'', št. 440-49/2014 z dne 30.10.2014 (št. priglasitve: M001-2399245-2014) - čistopis mnenja.

Tabela : Kazalniki izvajanja instrumenta 1: Podjetno v svet podjetništva HRT

| **Poziv** | **Izvajalska institucija** | **Število vključenih oseb** | **Število izhodov v podjetništvo** | **% izhodov v podjetništvo glede na vključene osebe** | **Število drugih zaposlitev** | **Skupaj** | **% izhodov v podjetništvo in zaposlitev glede na vključene osebe** |
| --- | --- | --- | --- | --- | --- | --- | --- |
| 1 | RRA Posavje | 10 | 2 | 20 | 4 | 6 | 60 |
| 2 | RRA Posavje | 10 | 0 | 0 | 3 | 3 | 30 |
| 3 | RRA Posavje | 10 | 1 | 10 | 3 | 4 | 40 |
| 1 | RCR Zasavje, d.o.o. | 11 | 2 | 18,18 | 3 | 5 | 45,45 |
| 2 | RCR Zasavje, d.o.o. | 11 | 4 | 36,36 | 1 | 5 | 45,45 |
| 3 | RCR Zasavje, d.o.o. | 11 | 0 | 0 | 1 | 1 | 9,09 |
| 4 | RCR Zasavje, d.o.o. | 10 | 1 | 10 | 4 | 5 | 50 |
| 5 | RCR Zasavje, d.o.o. | 10 | 1 | 10 | 0 | 1 | 10 |
| *Skupaj* | | 83 | 11 | 13,25 | 19 | 30 | 36,14 |
| Vir podatkov: RRA Posavje, RCR Zasavje, d.o.o., povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016 | | | | | | | |

Tabela : Finančna realizacija instrumenta 1: Podjetno v svet podjetništva HRT

|  |  |  |  |  |  |
| --- | --- | --- | --- | --- | --- |
| **Izvajalska institucija** | **Dejanska poraba v letu 2015 (EUR)** | **Dejanska poraba v letu 2016 (EUR)** | **Skupaj načrtovana poraba v letih od 2013 do vključno 2016 (EUR)** | **Skupaj dejanska poraba do 31.3.2016 (EUR)** | **% finančne realizacije** |
| RRA Posavje | 207.494,48 | 68.790,00 | 1.249.200,00 | 1.003.009,14 | 80,29 |
| RCR Zasavje | 488.825,91 | 237.898,75 |
| *SKUPAJ* | 696.320,39 | 306.688,75 |
| Vir podatkov: RRA Posavje, RCR Zasavje, d.o.o., povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016  Opomba: za leto 2016 je MK projekt d.o.o. pri RRA Posavje upošteval samo podatek za mesec marec in april. Vsa izplačila za obdobje januar –oktober 2016 za RRA Posavje so znašala 183.160,42 EUR. | | | | | |

Za izvajanje instrumenta 1: Podjetno v svet podjetništva HRT je bilo porabljenih 1.003.009,14 EUR. V 10 skupin, ki so se izvedle v obdobju 2015-2016, je bilo vključenih 83 oseb, do sedaj je bilo ustvarjenih 30 zaposlitev (36%); to je izhodov v podjetništvo (samozaposlitev) oz. zaposlitev pri drugem delodajalcu.

### Instrument 2: Finančne spodbude za novonastala podjetja

Finančne spodbude za novonastala podjetja se podeljujejo na osnovi javnih razpisov, ki jih razpisuje Slovenski podjetniški sklad. Slovenski podjetniški sklad (SPS) je v l. 2015 objavil skupni razpis za vsa štiri problemska območja (Pomurje, Pokolpje, HRT, Maribor z okolico). Višina odobrenih sredstev je znašala 1.474.892,81 EUR, št. odobrenih vlog je znašalo 76, od tega iz področja HRT 5 vlog podjetij, katerim je bilo izplačano 97.889,75 EUR. Dne 29.7.2016 je SPS prav tako objavil JR za spodbude za zagon podjetij v problemskih območjih z visoko brezposelnostjo za obdobje 2016-2017 za vsa štiri problemska območja skupaj. Izbranih je bilo skupaj 81 vlog v skupni višini 3.103.044,57 EUR, od tega 1.122.844,41 EUR v l. 2016 in 1.980.200,16 EUR v l. 2017. Iz področja občin HRT je bilo izbrano 6 podjetij, 3 iz občine Trbovlje in 3 iz občine Radeče, ki so pridobila sofinanciranje v skupnem znesku 230.275,00 EUR.

Status: instrument se izvaja

Instrument se je v letu 2015 financiral iz proračunske postavke št. 606410 (inovacijsko okolje za razvoj gospodarstva), NRP 2111-11-0018 (subvencije za rast in razvoj podjetij) in na podlagi Mnenja MF o skladnosti sheme de minimis pomoči (št. priglasitve: M004-5523362-2015).

Tabela : Kazalniki izvajanja instrumenta 2: finančne spodbude za novo nastala podjetja

|  |  |  |  |  |  |  |
| --- | --- | --- | --- | --- | --- | --- |
| **JR** | **Izvajalska institucija** | **Število prejetih vlog** | **Število prejetih vlog iz območja Programa HRT** | **Število odobrenih vlog** | **Število odobrenih vlog iz območja Programa HRT** | **% odobrenih vlog / % odobrenih vlog iz območja Programa HRT** |
| P2R 2015 | Slovenski podjetniški sklad | 288 | 30 | 76 | 5 | 26,4 / 16,7 |
| Vir podatkov: SPS, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016 | | | | | | |

Tabela : Finančna realizacija instrumenta 2: finančne spodbude za novo nastala podjetja

|  |  |  |  |  |  |  |
| --- | --- | --- | --- | --- | --- | --- |
| **JR** | **Izvajalska institucija** | **Višina odobrenih sredstev (EUR)** | **Izplačana sredstva (EUR)** | **Višina odobrenih sredstev – Program HRT (EUR)** | **Izplačana sredstva – Program HRT (EUR)** | **% finančne realizacije / % finančne realizacije Program HRT** |
| P2R 2015 | Slovenski podjetniški sklad | 1.474.892,81 | 1.317.953,01 | 100.000,00 | 97.889,75 | 89,36 / 97,89 |
| Vir podatkov: SPS, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016 | | | | | | |

### Instrument 3: Javni razpis za sofinanciranje začetnih investicij podjetij in ustvarjanja novih delovnih mest na območju občin Hrastnik, Radeče in Trbovlje

Instrument 3: Javni razpis za spodbujanje začetnih investicij podjetij in ustvarjanja novih delovnih mest. MGRT je do sedaj objavil tri javne razpise; enega v letu 2014, za obdobje 2014-2015 in dva v letu 2016. Na 1. JR v letu 2014 je bilo odobreno sofinanciranje 13 projektov v skupni višini 1.477.049,81 EUR. Na 2. JR v letu 2016 je bilo odobreno sofinanciranje 4 projektov v skupni višini 586.875,14 EUR, na 3. JR v l. 2016 je bilo odobreno sofinanciranje 7 projektov v skupni višini 429.377,02 EUR. Skupaj je bilo torej na treh izvedenih JR dodeljenih 2,5 mio EUR podjetjem za sofinanciranje projektov, na podlagi katerih se načrtuje ustvarjenje 72 novih delovnih mest.

Tabela : število izbranih projektov podjetij na vseh treh javnih razpisih za sofinanciranje začetnih investicij podjetij v občinah problemskega območja HRT

|  |  |  |  |
| --- | --- | --- | --- |
|  | 1. JR (2014-2015)\* | 1. JR (2016) | 1. JR (2016) |
| Hrastnik | 0 | 0 | 2 |
| Radeče | 3 | 1 | 1 |
| Trbovlje | 10 | 3 | 4 |
| Skupaj | 13 | 4 | 7 |

Opomba: pri 1. JR sta dve podjetji, ki sta pridobili sofinanciranje, odstopili od pogodbe

Vir: MGRT

Instrument se je financiral iz proračunske postavke št. 989110 - Dodatni ukrepi za problemska območja. Javni razpis za obdobje 2014-2015 se je financiral na podlagi Sheme državnih pomoči Regionalna shema državnih pomoči (št. priglasitve: BE01-1783262-2007). Javna razpisa v letu 2016 pa sta bila objavljena na podlagi sheme državnih pomoči: Regionalna shema državnih pomoči (št. priglasitve: BE02-2399245-2014).

### Instrument 4: Program Radeče papir

Razlog za oblikovanje posebnega instrumenta namenjenega podjetju Radeče papir je bila prisilna poravnava in stečaj podjetja, ki se je zgodil v mesecu aprilu 2012. Posledično je delo izgubilo približno 250 zaposlenih, katerih večina so bili prebivalci občine Radeče. Problematika stečaja tako velikega podjetja v regiji je bila toliko večja, saj naj bi na obstoj podjetja vezana tudi številna druga podjetja in posamezniki.

Vlogo '' projekt »Zagon Radeče papir« - nakup podjetja, ki je prenehalo poslovati'' je Radeče papir nova d.o.o., podalo na MGRT dne 8.1.2014. Vloga je bila s strani MGRT zavrnjena. S spremembo Programa HRT z dne 23.6.2016, se je ta instrument ukinil.

Status: instrument ni več relevanten

### Instrument 5: Koordinacija, promocija in skrbnik programa

Namen in cilji instrumenta so vezani na izvedbo Programa spodbujanja konkurenčnosti. Aktivnosti vključujejo: podporo za izvajanje izbranih projektov in programa; nadzor nad izvajanjem projektov na terenu; vzdrževanje evidenc in priprava poročil; priprava letnih poročil; pomoč pri pripravi projektov; koordinacija in promocija programa na območju občin Hrastnik, Radeče in Trbovlje; organizacija dogodkov itd. Instrument sta izvajali RRA Posavje za občino Radeče in RCR d.o.o. za občini Hrastnik in Trbovlje (do 27.7.2016). Od 29.7.2016 aktivnosti izvaja RRA Zasavje, ki je pridobila status regionalne razvojne agencije in pokriva obe zasavski občini.

Status: instrument se izvaja

Izvajanje instrumenta se je financiralo iz proračunske postavke št. 989110 - Dodatni ukrepi za problemska območja, NRP št. 2130-14-8201.

Tabela : Finančna realizacija instrumenta 2015-2016 v EUR

|  |  |  |  |
| --- | --- | --- | --- |
| Regionalna razvojna agencija | 2015 | 2016 | skupaj |
| RCR | 112.768,67\* | 38.250,00\*\* | 151.018,67 |
| RRA Posavje | 20.000,00 | 13.058,40 | 33.058,40 |
| **Skupaj** | **132.768,67** | **51.308,40** | **184.077,07** |

Opomba: \* izvedeno plačilo za storitve iz l. 2015 in 2014

\*\* do 27.7.2016, RCR je imela status RRA za problemsko območje občin Hrastnik in Trbovlje, od 29.7.2016 dalje pa ima status RRA Zasavje . Podatek za leto 2016 vključuje podatke o finančni realizaciji od januarja do konca oktobra 2016.

## Ukrep 2: Povračilo plačanih prispevkov delodajalca za socialno varnost

Ukrep omogoča povračilo plačanih prispevkov delodajalca za novo zaposlene delavce, v kolikor le-ti ostanejo neprekinjeno zaposleni pri delodajalcu najmanj eno leto. Upravičenci do povračila prispevkov so pravne in fizične osebe, ki se ukvarjajo z gospodarsko dejavnostjo v Sloveniji in imajo na problemskem območju sedež in tam dejansko opravljajo dejavnost, oziroma imajo na problemskem območju stalno ali začasno prebivališče in tam dejansko opravljajo dejavnost (velja za delodajalce, ki opravljajo dejavnost, za katero ni registrskega organa ali druge predpisane evidence).

Delodajalci vloge za priznanje pravice praviloma podajo na pristojno območno službo Zavoda, v okviru katere je registriran sedež podjetja. Za delodajalce iz območja občin HRT sta pristojni območni službe OS Celje in OS Trbovlje. V primerjavi s predhodno pa aktualna Uredba o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje navedbo pristojnosti območne službe načrtno opušča ter določa le obveznost podaje vloge na Zavod RS za zaposlovanje. Delodajalci lahko vloge podajo v glavno pisarno pristojne območne službe Zavoda ali neposredno na območno službo Murska Sobota, ki na osnovi pooblastila predstojnika Zavoda od leta 2015 vloge obravnava centralizirano, na glede na okoliščino, na katero območje z visoko brezposelnostjo se nanaša.

Upravičenci lahko povračilo delodajalca za socialno varnost uveljavljajo za zaposlitev brezposelne osebe, ki je prijavljena na Zavodu RS za zaposlovanje v evidenco brezposelnih oseb in sodi v eno izmed naslednjih skupin:

* v preteklega pol leta ni imela redno plačane zaposlitve,
* je stara od 15 do 24 let
* ni dosegla stopnje srednjega strokovnega izobraževanja, srednjega poklicnega, tehniškega izobraževanja ali splošnega srednjega izobraževanja ali je v obdobju dveh let po zaključku rednega izobraževanja in še ni pridobila prve redne plačane zaposlitve,
* je starejša od 50 let,
* živi sama in ima enega ali več vzdrževanih članov, kar pomeni, da sama skrbi za enega ali več otrok, ki so mlajši od 26 let, če se redno šolajo, ali katere zakonec je brezposeln
* se bo zaposlila v dejavnosti (gospodarskem sektorju), v kateri je neravnovesje med spoloma za najmanj 25% višje od povprečnega neravnovesja v vseh gospodarskih sektorjih v Republiki Sloveniji,
* je pripadnik etnične manjšine,
* se šteje kot invalid v kvotnem sistemu zaposlovanja invalidov.

Zgornji seznam ciljnih skupin za vključitev v Ukrep 2 se razlikuje od tistega, ki je prvotno zapisan v Programu HRT in obsega zgolj ciljne skupine pod zaporednimi točkami 1, 3-delno[[1]](#footnote-1), 4, 7 in 8. Razlika med seznamoma je sprejetje Uredbe o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje[[2]](#footnote-2), ki je bila sprejeta dne 22.12.2014 in je nadomestila Uredbo o dodeljevanju regionalnih državnih pomoč, ki je bila podlaga za seznam ciljnih skupin navedenih v Programu HRT.

Pogodba o zaposlitvi oseb, za katere se uveljavlja povračilo prispevkov delodajalca, mora biti sklenjena najmanj za obdobje enega leta. Po izteku tega leta se delodajalcu povrnejo plačani prispevki v dejanski višini za obdobje enega leta. Vlogo za uveljavljanje povračila vlagatelji predložijo za nazaj in sicer v 60 dneh po tem, ko se izteče eno leto od sklenitve pogodbe o zaposlitvi brezposelne osebe. V kolikor so osebe ciljnih skupin zaposlene za krajši delovni čas, je vlagatelj upravičen do povračila plačanih prispevkov delodajalca sorazmerno glede na dejanski obseg njihove zaposlitve.

Glede na to, da se povračilo plačanih prispevkov delodajalca za socialno varnost dodeljuje retrospektivno, sta bili v letu 2014 obravnavani le dve vlogi (obe v ZRSZ OE Trbovlje). Prvo izplačilo (za eno osebo)je bilo izvedeno v novembru 2014, drugo (prav tako za eno osebo) pa v mesecu januarju 2015.

Bolj podrobni podatki so na voljo za leto 2015[[3]](#footnote-3), ki pa glede na prejšnja leta uvaja tudi novost, da območne službe niso več pristojne za izvajanje tega ukrepa ampak se vloge oddajo neposredno na ZRSZ (tudi možnost e-vloge).

Iz problemskega območja Programa HRT je v letu 2015 prispelo 64 vlog, od katerih jih je bilo 59 (92,2%) izbranih kot ustreznih. To pomeni, da so se izvedla povračila plačanih prispevkov delodajalca za socialno varnost za 59 oseb na problemskem območju, za kar je vloge predložilo 9 podjetij. Največ povračil plačanih prispevkov je bilo odobrenih za podjetje Radeče papir Nova d.o.o..

Glede na strukturo zaposlenih po spolu prednjačijo moški, saj je od 59 zaposlenih, za katere so delodajalci dobili povrnjene plačane prispevke 46 (77,97%) moških in 13 (22,03%) žensk.

Graf : Število zaposlenih oseb za katere so delodajalci dobili povrnjene plačane prispevke glede na občino zaposlitve

Graf 1: Število zaposlenih oseb za katere so delodajalci dobili povrnjene plačane prispevke glede na občino zaposlitve

Vir podatkov: ZRSZ, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016

Zgornji graf prikazuje število zaposlenih oseb za katere so delodajalci uveljavljali povračilo plačanih prispevkov. V občini Hrastnik sta povračilo uveljavila dva delodajalca za vsak po eno osebo. V občini Radeče je pravico uveljavilo zgolj eno podjetje (Radeče papir nova, d.o.o.) in sicer za 50 oseb. V občini Trbovlje je pravico uveljavilo 6 delodajalcev za skupaj 7 oseb.


V letu 2015 so bila dana delodajalcem iz programskega območja Programa HRT v okviru ukrepa 2 povračila v skupni vrednosti 118.076,71 EUR.

Ukrep št. 2 se izvaja na podlagi sheme državne pomoči BE04-2399245-2014 Povračilo prispevkov delodajalca in davčna olajšava za zaposlovanje.

## Ukrep 3: Davčne olajšave za zaposlovanje in investiranje

Ukrep, ki ga izvaja FURS v sodelovanju z MGRT, na podlagi 28. člena ZSRR-2. V letu 2015 so davčne olajšave za zaposlovanje največ koristili v občini Trbovlje (6 krat davčne olajšave za zaposlovanje po DDPO (davek od dohodkov pravnih oseb po Zakonu o davku od dohodkov pravnih oseb[[4]](#footnote-4)) in brez uveljavljanja po DohDej (davčni obračun akontacije dohodnine od dohodka iz dejavnosti po Zakonu o dohodnini[[5]](#footnote-5)), sledi občina Hrastnik (2krat davčne olajšave za zaposlovanje po DDPO in 1krat po Dohdej) ter občina Radeče (brez uveljavljanja davčnih olajšav za zaposlovanje po DDPO in enkrat po DohDej). Skupni znesek koriščenih olajšav za zaposlovanje za leto 2015 znaša 96.225 EUR od tega 88.452 EUR (91,92%) predstavljajo zavezanci po obračunu DDPO in 7.772 EUR (8,08%) zavezanci po obračunu DohDej.

Tabela : število gospodarskih subjektov, ki so koristile davčne olajšave za zaposlovanje in investiranje, vrednost davčnih olajšav in davčna korist v obdobju 2013-2015 v EUR



Vir: FURS

Opomba: DohDej- davčni obračun akontacije dohodnine od dohodka iz dejavnosti po Zakonu o dohodnini

DDPO - davek od dohodkov pravnih oseb po Zakonu o davku od dohodkov pravnih oseb

Tabela : Število gospodarskih subjektov in zneski koriščenja davčnih olajšav za zaposlovanje in investiranje v obdobju 2013-2015 v EUR

|  |  |  |  |  |  |
| --- | --- | --- | --- | --- | --- |
| **Tip davčne olajšave** | **Št. davčnih zavezancev** | **Leto** | **Obračun** | **Davčna olajšava (EUR)** | **Davčna korist (v EUR)** |
| Za zaposlovanje | 5 | 2013 | DDPO, DohDej | 8.870 | 1.780 |
| Za zaposlovanje | 11 | 2014 | DDPO, DohDej | 49.407 | 9.260 |
| Za zaposlovanje | 10 | 2015 | DDPO, DohDej | 96.225 | 17.889 |
| Za investiranje | 22 | 2013 | DDPO, DohDej | 364.704 | 63.107 |
| Za investiranje | 40 | 2014 | DDPO, DohDej | 1.374.264 | 246.391 |
| Za investiranje | 42 | 2015 | DDPO, DohDej | 1.173.426 | 202.571 |
| SKUPAJ | 130 | / | / | 3.066.899 | 540.998 |
| Vir podatkov: FURS, povzeto po Vmesno vrednotenje Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, MK projekt d.o.o., september 2016 | | | | | |

Skupni znesek koriščenja davčnih olajšav za leta 2013, 2014 in 2015 znaša 3.066.899 EUR. Od tega 5,04% predstavljajo davčne olajšave za zaposlovanje in 94,96% davčne olajšave za investiranje. Dejanska davčna korist za obdobje 2013-2015 znaša 540.998 EUR, kjer znaša skupna davčna korist za zaposlovanje 28.929 EUR, za investiranje pa 512.069 EUR.

Ukrep št. 3 se izvaja na podlagi sheme državne pomoči BE04-2399245-2014 Povračilo prispevkov delodajalca in davčna olajšava za zaposlovanje in na podlagi sheme št. BE02-2399245-2014 Regionalna shema državnih pomoči.

## Ukrep 4: spodbude za trajnostni razvoj podeželja iz Programa razvoja podeželja 2014-2020

V obdobju 2014–2018 spodbude izvede Ministrstvo za kmetijstvo, gozdarstvo in prehrano. Ukrep se izvede iz sredstev iz naslova Programa razvoja podeželja 2014-2020 prek dodelitve dodatnih sredstev lokalnim akcijskim skupinam (v nadaljnjem besedilu: LAS), ki bodo v programskem obdobju 2014–2020 pokrivale problemsko območje v okviru ukrepa Podpora za lokalni razvoj v okviru pobude LEADER (lokalni razvoj, ki ga vodi skupnost). Na območju občin HRT delujeta LAS Posavje in LAS Zasavje. Dodatna javna sredstva iz naslova problemskih območij, za oba LAS znašajo so ocenjena v skupni višini okoli 346.539,75 EUR za celotno programsko obdobje, od tega za območje LAS Posavje 254.151,00 EUR, za območje LAS Zasavje pa 92.388,75 EUR. LAS Posavje je pridobil odločbo o potrditvi SLR in LAS z dne 13.9.2016, LAS Zasavje pa o odločbo o potrditvi SLR in LAS z dne 17.10.2016.

Status: ukrep se izvaja.

Oba LAS bosta sredstva podeljevali na podlagi javnih pozivov, ki bodo temeljili na Strategiji lokalnega razvoja (v nadaljnjem besedilu: SLR) za posamezen LAS, ki jih je vodilni partner LAS predložil v presojo in potrditev pristojnemu Ministrstvu[[6]](#footnote-6). V SLR so jasno opredeljeni načini in nameni podeljevanja sredstev.

## Ukrep 5: prometna infrastruktura

Program HRT je v okviru Ukrepa 5 predvideval izvedbo osmih investicij izmed katerih trije spadajo v okvir ureditve železniške infrastrukture, pet pa v okvir ureditve cestne infrastrukture. Za izvedbo ukrepa je pristojno Ministrstvo za infrastrukturo in prostor, od 5.9.2014 dalje Ministrstvo za infrastrukturo.

Investicijski projekti na področju **železniške infrastrukture** v okviru Programa HRT so bili vezani na vzpostavitev operativno-varnostnih sistemov. Predvideno je bilo načrtovanje in izvedba digitalnega radijskega komunikacijskega sistema za železnice. V okviru tega je bila v letih 2009 do 2012 izdelana izvedbena dokumentacija, gradnja (postavitev jedrnega sistema GSM-R, vzpostavitev optičnega omrežja, postavitev baznih postaj in montaža ostale potrebne opreme) sistema GSM-R pa poteka od leta 2013 tudi na območju občin Radeče (2,5 km), Trbovlje (4,2 km) in Hrastnik (6,9 km). Predviden zaključek načrtovanih del v okviru vzpostavitve sistema GSM-R je v prvi polovici leta 2017.

Status: ukrep se izvaja v omejenem obsegu

Direkcija RS za infrastrukturo, kot investitor ukrepov na cestni infrastrukturi ugotavlja, da je zagotavljanje sredstev v okviru cestne infrastrukture v proračunu RS bistveno manjše od plana v Programu, kar je posledica rebalansov Proračuna v letih 2012 in 2013, v Proračunu 2014 in 2015 pa sredstev na investicijskih projektih, razen EU sredstev, ni bilo planiranih. Projekta, ki bi bil financiran z EU sredstvi na tem območju ni.

Tabela : Realizacija na posameznih investicijskih projektih iz Programa, v EUR

|  |  |  |  |
| --- | --- | --- | --- |
| **Ukrep: Prometna infrastruktura– cestni promet** | | | |
|  | | | **Realizacija**  **2015** |
| 10-0184 | REKO | Glavna cesta G1-5/0331 Zidani most**–** Radeče | 641 |
| 07-0035 | NOVO | 3. razvojna os; CE**–** NM | 0 |
| 10-0109 | URED | R1-221/1222 Dol pri Hrastniku | 0 |
| 98-0543 | NOVO | Hrastnik– Zidani Most | 598 |
| 99-0060 | URED | Rinaldo**–** Hrastnik | 0 |
| **Skupaj** | | | **1.239** |

Vir: Direkcija RS za infrastrukturo in Ministrstvo za infrastrukturo

10-0184

REKO Glavna cesta G1-5/0331 Zidani Most– Radeče

Predvidene rešitve predvidevajo širitev profila ceste, tako da bo možno srečevanje tovornih vozil na celotnem poteku, izgradnjo približno 750 dolgega podpornega zidu pretežno na pilotih, zamenjavo prepustov, rušitev dveh objektov. Investicija je ocenjena na približno 5,6 milijona EUR. Predvideno je tudi, da bi občini Laško in Rateče delno sofinancirali projekt (približno 113.850 evrov). V letu 2013 je bila pripravljena projektna naloga za PZI projekt, a do naročila projekta zaradi pomanjkanja sredstev ni prišlo.

07-0035

NOVO 3. razvojna os (srednji del CE– NM)

Do leta 2013 je bilo v projekt vloženih že 1.276.721 EUR sredstev za izdelavo ŠV-PIZ, ki je v zaključni fazi. Zaradi pomanjkanja finančnih sredstev po letu 2013 se aktivnosti še niso nadaljevale. V drugi polovici leta 2016 je predvidena javna razgrnitev ŠV-PIZ.

10-0109

URED R1–221/1222 Dol pri Hrastniku

Do leta 2013 je bilo v projekt vloženih 1.606 evrov. v sodelovanju z občino je bil izdelan DIIP. Zaradi pomanjkanja finančnih sredstev se aktivnosti niso nadaljevale. V letu 2016 je naročena projektna naloga za izdelavo projektne dokumentacije.

98-0543 NOVO Hrastnik– Zidani Most

Do leta 2013 je bilo na projektu vloženih 2.673.076 EUR. Po izdelani študiji različic je bil izdelan in potrjen državni prostorski načrt z vsemi strokovnimi podlagami. Izdelana in potrjena je bila projektna naloga za izdelavo projektne dokumentacije ter izdelana usklajena sprememba IDP zaradi spremenjene lokacije HE Suhadol. V letu 2016 je bila predvideno naročilo parcelacija zemljišč in cenitev objektov, predvidenih za rušenje (odkup) in razpisana izdelava PGD, PZI dokumentacije.

99-0060 URED Rinaldo– Hrastnik

Do let 2015 je bilo v projekt vloženih 1.846.713 EUR. Izvedeni sta bili dve etapi rekonstrukcije ceste od treh predvidenih. Za zadnjo etapo je bilo v letu 2016 predvideno naročilo dokumentacije PZI, recenzija in začetek odkupa potrebnih zemljišč.

Ukrepi na cestnem omrežju so bili v letu 2015 financirani iz proračunske postavke 995810 Državno cestno omrežje – namenski vir, v znesku 1.239 EUR.

Dodatni začasni ukrepi na območju izvajanja programa Hrastnik, Radeče, Trbovlje so na cestnem omrežju predvideni s sledečimi ukrepi:

Tabela : Dinamika sredstev za cestni promet v proračunu RS v obdobju 2016– 2020, v evrih

|  |  |  |  |  |  |  |
| --- | --- | --- | --- | --- | --- | --- |
| **Leto**  **Naziv in**  **šifra projekta** | **2016** | **2017** | **2018** | **2019** | **Po letu 2019** | **SKUPAJ** |
| 10-0184 REKO Glavna cesta G1-5/0331 Zidani most - Radeče | 2.566 | 0 | 0 | 0 | 5.500.000 | 5.502.566 |
| 07-0035 NOVO 3. razvojna os; CE - NM | 47.892 | 70.000 | 300.000 | 500.000 | 130.000.000 | 130.917.892 |
| 10-0109 URED R1-221/1222 Dol pri Hrastniku | 50.000 | 50.000 | 0 | 0 | 1.400.000 | 1.500.000 |
| 98-0543 NOVO Hrastnik – Zidani Most | 20.000 | 0 | 100.000 | 300.000 | 99.500.000 | 99.920.000 |
| 99-0060 URED Rinaldo - Hrastnik | 80.000 | 250.000 | 200.000 | 500.000 | 2.200.000 | 3.230.000 |
| **SKUPAJ** | 200.458 | 370.000 | 600.000 | 1.300.000 | 238.600.000 | 241.070.458 |

Vir: MZI

## Ukrep 6: energetska infrastruktura

Ukrep 6:energetska infrastruktura, izvedba je bila v pristojnosti (sedanjega) Ministrstvo za infrastrukturo. V zvezi s tem je Vlada naložila ministru, pristojnemu za infrastrukturo in prostor, da do 31.7.2013 imenuje delovno skupino, ki bo v pomoč Vladi republike Slovenije pri odločanju o prestrukturiranju energetike v Zasavju, in da se do 31.12.2013 pripravi predlog srednje- in dolgoročnega načrta o prestrukturiranju energetike v Zasavju.

Ministrstvo za infrastrukturo je predlagalo odpravo navedenega sklepa, zato je Vlada RS na seji dne 13.11.2014 sprejela razveljavitev sklepa;razveljavi se 4. točka Sklepa Vlade Republike Slovenije, št. 00726-19/2013/7 z dne 25. 7. 2013).

Status: ukrep ni več relevanten.

## Ukrep 7: seznanitev z urejanjem javne infrastrukture in prenosi državnega premoženja iz države na občine

Ukrep 7: seznanitev z urejanjem javne infrastrukture in prenosi državnega premoženja iz države na občine, izvedba v pristojnosti občin Hrastnik, Radeče in Trbovlje.

Status: ukrep je v fazi priprave

S strani občine Hrastnik je bila podana informacija, da so že pred sprejemom teh ukrepov z RTH d.o.o. Trbovlje usklajevali seznam nepremičnin (zemljišč in objektov), ki jih RTH d.o.o. Trbovlje za izvajanje svoje dejavnosti ni več potreboval, so pa pomembne z razvojnega vidika za lokalno skupnost, s ciljem brezplačnega prenosa na lokalno skupnost. Glede na dejstvo, da se zemljišča (in objekti) nahajajo znotraj območij, razvojno pomembnih za lokalno skupnost, oziroma predstavljajo ukrep razvojne podpore za katere ZSRR-2 in sklep Vlade omogočata prenos premoženja v razvojne namene, so na občini Hrastnik dne 17.2.2014 zaprosili za mnenje k predlogu in začetek postopka brezplačnega prenosa premoženja. Odziva s strani RTH d.o.o. še vedno niso dobili, kljub urgenci dne 29.5.2014.

# Vmesno vrednotenje Programa HRT

V skladu s Programom spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018 je bila predvidena izvedba vmesnega vrednotenja v letu 2016. Vmesno vrednotenje je za obdobje od 25.7.2013 do 31.3.2016 izvedlo podjetje MK projekt, d.o.o., Rogaška cesta 25, Šmarje pri Jelšah.

Njihove poglavitne ugotovitve in priporočila:

1. po treh letih od sprejetja Programa HRT se dejansko izvajajo zgolj trije ukrepi (42,8% vseh), finančna realizacija (tistih ukrepov, ki so imeli v programu navedene višine razpoložljivih sredstev) pa je po treh letih od sprejetja programa 18,89%;
2. v prihodnje naj se ukrepi pripravijo bolj temeljito z jasnejšimi cilji, opredeljenimi kazalniki učinka in rezultata ter ustreznimi sredstvi za njihovo realizacijo. Tovrstna priprava ukrepov bo tudi prispevala k bolj jasnem in učinkovitem mehanizmu spremljanja;
3. načrtovanje programa kot je Program HRT (ki je dejansko program na lokalnem nivoju), bi moralo biti veliko bolj integrirano, medsektorsko povezano in upoštevati stanje, specifike in potenciale programskega območja, da bi lahko prineslo pričakovane učinke;
4. predlog novega ukrepa, namenjenega občinam, katerega namen bi bil vlaganje v javno infrastrukturo. Občine bi lahko odkupile konkretne nepremičnine, ki so v stečajnih masah, jih prestrukturirale in ponudile zainteresiranim podjetjem. Tak ukrep bi bil pozitiven korak v smeri zajezitve bega možganov, ki je tudi s strani programa prepoznan kot ena izmed nevarnosti programskega območja;
5. na programskem območju se izkazujejo tudi velike potrebe za podporo razvojnih projektov na področju turizma, saj je ta glede na Slovenijo izredno podpovprečno razvit. Potenciala je veliko, zlasti reka Sava, bogata kulturna dediščina območja (Rudniki), veliko je možnosti za aktivni in adrenalinski turizem. Inovativni projekti in pobude bi lahko doprinesle tudi pri sanaciji degradiranih območij. Potenciala je na programskem območju veliko, manjka pa iniciativa in zagonski kapital, ki bi ga lahko ponudil tudi Program HRT;
6. glede na to, da se na državni ravni izvaja več programov razvojne podpore bi bilo dobro oblikovanje ustreznejše metodologije in smernic za njihovo pripravo v luči določitve minimalnih standardov in elementov, ki jih mora vsebovati vsak izmed ukrepov. To področje je sicer že obravnavano v Uredbi o dokumentih razvojnega načrtovanja in postopkih za pripravo predloga državnega proračuna (Ur. l. RS št. 44/07, 54/10), vendar bi jo bilo potrebno ustrezno nadgraditi. V kolikor za določen ukrep ni podana ustrezna argumentacija, niso jasno postavljeni kazalniki učinka in rezultata, za njihovo dosego namenjena zadostna količina sredstev ali pa se že samostojno izvaja v okviru drugih shem programov ali politik (kot je to v primeru Programa HRT), potem ukrepa ni možno vključiti v program razvojne podpore;
7. okrepitev sodelovanja med deležniki programa zlasti na državni institucionalni ravni in večje sodelovanje z lokalnimi deležniki (območne obrtno-gospodarske zbornice, gospodarske zbornice, podjetniški inkubatorji, občine);
8. okrepiti je potrebno podporno okolje za upravičence in sprejeti odločitve v smeri njihove administrativne razbremenitve;
9. prijavitelji in upravičenci bi si želeli več kvalitetnih predstavitev možnosti, ki jih ponuja Program HRT (predstavitev razpisov, podajanje konkretnih odgovorov na njihova specifična vprašanja, reševanje problemov).

1. V Programu HRT je ta skupina imenovana kot: »nima dokončane višje ali srednje stopnje izobrazbe ali poklicnega usposabljanja« [↑](#footnote-ref-1)
2. Uradni list RS št. 93/14 [↑](#footnote-ref-2)
3. Vir: Poročilo o izvajanju »Zakona o spodbujanju skladnega regionalnega razvoja » na Zavodu RS za zaposlovanje v letu 2015. Obdobje poročanja: 1.1.2015 do 31.12.2015 [↑](#footnote-ref-3)
4. ZDDPO-2, Ur. l. RS št. 117/06, 56/08, 76/08, 5/09, 96/09, 110/09 – ZdavP-2B, 43/10, 59/11, 24/12, 30/12, 94/12, 81/13, 50/14, 23/15, 82/15. [↑](#footnote-ref-4)
5. ZDoh-2, Ur. l. RS št. 13/11 – uradno prečiščeno besedilo, 9/12 – odl. US. 24/12, 30/12, 40/12 – ZUJF, 75/12, 94/12, 52/13 – odl. US. 96/13, 29/14 – odl. US. 50/14, 23/15, 55/15. [↑](#footnote-ref-5)
6. Pristojno ministrstvo je pogojeno glede na glavni sklad, iz katerega LAS črpa sredstva. [↑](#footnote-ref-6)